**2.§**

**Par Dzirkstītes Žindigas iecelšanu Ogres novada Sporta centra direktores amatā**

(D.Bārbale)

Iepazīstoties ar Ogres novada pašvaldības amatpersonu un speciālistu kandidātu vērtēšanas konkursa komisijas 2015.gada 30.decembra protokolu Nr.23, izskatot Dzirkstītes Žindigas 2015.gada 7.decembra iesniegumu (reģistrēts pašvaldībā Nr.1-11.1/1445) un pamatojoties uz likuma “Par pašvaldībām” 21.panta pirmās daļas 9.punktu, Izglītības likuma 17.panta trešās daļas 2.punktu,

balsojot: PAR - 12 (A.Mangulis, E.Helmanis, M.Siliņš, V.Gaile, E.Bartkevičs, Dz.Mozule, I.Tamane, J.Laizāns, M.Legzdiņš, I.Vecziediņa, D.Širovs, R.Javoišs,), PRET - nav, ATTURAS - nav,

Ogres novada pašvaldības dome NOLEMJ:

1. Iecelt Ogres novada Sporta centra direktores amatā Dzirkstīti Žindigu, pēc Izglītības un zinātnes ministrijas saskaņojuma saņemšanas, nosakot mēnešalgu EUR 1500 (viens tūkstotis pieci simti euro) apmērā.

2. Uzdot Ogres novada pašvaldības izpilddirektoram Pēterim Dimantam noslēgt darba līgumu ar Dzirkstīti Žindigu.

3. Ogres novada pašvaldības izpilddirektoram Pēterim Dimantam organizēt Ogres novada pašvaldības Ogres novada Sporta centra materiālo vērtību un dokumentācijas pieņemšanu no Ogres novada Sporta centra direktora pienākumu izpildītājas Ilonas Akmeņlaukas un nodošanu Dzirkstītei Žindigai ar pieņemšanas – nodošanas aktu.

4. Kontroli par lēmuma izpildi uzdot Ogres novada pašvaldības domes priekšsēdētāja vietniecei izglītības, kultūras un veselības lietu jautājumos Inetai Tamanei.